turjo4nis/wikipedia-bn-dump-20250701 huggingface dataset:
শাহ্ নেয়ামতুল্লাহ কলেজ

শাহ্ নেয়ামতুল্লাহ কলেজ বাংলাদেশের চাঁপাইনবাবগঞ্জ জেলার সদর উপজেলায় অবস্থিত একটি উচ্চ শিক্ষাপ্রতিষ্ঠান।

ইতিহাস
কলেজটি ১৯৭৯ সালে প্রতিষ্ঠিত। কলেজটি চাঁপাইনবাবগঞ্জ জেলার বিখ্যাত ধর্মপ্রচারক শাহ্ নেয়ামতুল্লাহ এর নামে নামকরণ করা হয়েছে।

অবস্থান
শাহ্ নেয়ামতুল্লাহ কলেজ চাঁপাইনবাবগঞ্জ জেলার সদর উপজেলার বিশ্বরোড মোড়ে অবস্থিত। আম গবেষণা কেন্দ্র হতে এর দূরত্ব পূর্ব দিকে ২০০ গজ মাত্র।

ভবন সমূহ

কলেজে মোট 5 টি ভবন আছে। 5 টি ভবনের একটি প্রশাসনিক ভবন হিসেবে ব্যবহৃত হয়। এছাড়াও শিক্ষার্থীদের আবাসিক সুবিধার জন্য 18 সিটের একটি হোষ্টেল আছে। হোস্টেলের জন্য আলাদা দুটি বাথরুম আছে এবং একটি রান্না ঘর আছে। বর্তমানে খেলাধুলার জন্য একটি সুন্দর মাঠ তৈরি করা হয়েছে।

সুবিধা এবং বৈশিষ্ট্যসমূহ
কলেজে রাজশাহী শিক্ষাবোর্ড এর অধীনে উচ্চ মাধ্যমিক পরীক্ষা দেওয়ার ব্যবস্থা আছে। জাতীয় বিশ্ববিদ্যালয় এর অধীনে ৩ বছর মেয়াদী ডিগ্রি পাস কোর্স এবং ৪ বছর মেয়াদী স্নাতক কোর্স এর ব্যবস্থাও আছে। এখানে উন্মুক্ত বিশ্ববিদ্যালয় এর অধীনে উচ্চ মাধ্যমিক ও ডিগ্রী পরীক্ষা দেওয়ার ও সুবিধা আছে।
বিভাগের সহশিক্ষা কার্যক্রম
 নবাগত শিক্ষার্থীদের আনুষ্ঠানিকতার মধ্য দিয়ে বরন।
 প্রতি মাসে একবার সাধারণ ঙ্গান প্রতিযোগিতা অনুষ্ঠিত।
প্রতি মাসে একবার বিতর্ক প্রতিযোগিতা অনুষ্ঠিত।
 বার্ষিক ক্রীড়া ও সাংস্কৃতিক প্রতিযোগিতা।
 বিভিন্ন জাতীয় দিবস উপলক্ষ্যে র্্যালি, রচনা ও কবিতা আবৃত্তি প্রতিযোগিতা,উন্নুক্ত আলোচনায় অংশ গ্রহণ,দেয়াল পত্রিকা ও স্মরণিকা প্রকাশ।
 বাংলা নববর্ষ, বসন্ত উৎসব,রবীন্দ্র ও নজরুল জয়ন্তী উদ্‌যাপন।
 বনভোজন ও শিক্ষাসফরে শিক্ষার্থীদের অংশগ্রহণ।
 অভিভাবক সমাবেশ ও শিক্ষা বিষয়ক সেমিনারের আয়োজন।
 প্রতিদিন সেমিনার কক্ষে লেখাপড়া করার সুব্যবস্থা।
 কলেজের বিজ্ঞান ভবনের দোতলায় কম্পিউটার কেন্দ্র রয়েছে। কম্পিউটার বিভাগের ছাত্র/ছাত্রী ছাড়া ও সকল শিক্ষার্থীদের কম্পিউটার প্রশিক্ষণের ব্যবস্থা রয়েছে।
শাহনেয়ামতুল্লাহ কলেজ ছাত্র ছাত্রী কল্যাণ ট্রাস্ট  শাহনেয়ামতুল্লাহ কলেজে গরীব ও মেধাবী ছাত্র ছাত্রীদের শিক্ষার মান উন্নয়নে অত্র কলেজের নিজস্ব অর্থায়নে শাহনেয়ামতুল্লাহ কলেজ ছাত্র ছাত্রী কল্যাণ ট্রাস্ট নামে একটি কল্যাণ তহবিল চালু আছে। প্রতি বছর এই ট্রাস্ট হতে কলেজের গরীব ও মেধাবী ছাত্র ছাত্রীদের আর্থিক সহায়তা প্রদান করা হয়।

তথ্যসূত্র

চাঁপাইনবাবগঞ্জ জেলার বিদ্যালয়
১৯৭৯-এ প্রতিষ্ঠিত শিক্ষাপ্রতিষ্ঠান
চাঁপাইনবাবগঞ্জ জেলার মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
করুণ নায়ার

করুণ কালাধরন নায়ার (; জন্ম: ৬ ডিসেম্বর, ১৯৯১) রাজস্থানের যোধপুর এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করছেন করুণ নায়ার। দলে তিনি মূলতঃ মাঝারি সারির ডানহাতি ব্যাটসম্যান। এছাড়াও দলের প্রয়োজনে ডানহাতে অফ ব্রেক বোলিং করে থাকেন। ঘরোয়া ক্রিকেটে রয়্যাল চ্যালেঞ্জার্স ব্যাঙ্গালুরু, রাজস্থান রয়্যালসসহ দিল্লি ডেয়ারডেভিলসের পক্ষে খেলছেন। টেস্ট ক্রিকেটের ইতিহাসে নিজস্ব প্রথম শতককে ত্রি-শতকে রূপান্তরকরণের ক্ষেত্রে তৃতীয় খেলোয়াড়ের মর্যাদা লাভ করেছেন তিনি।

খেলোয়াড়ী জীবন 
১১ জুন, ২০১৬ তারিখে স্বাগতিক জিম্বাবুয়ের বিপক্ষে হারারে স্পোর্টস ক্লাব মাঠে একদিনের আন্তর্জাতিকে অভিষেক ঘটে তার। এরপর ২৬ নভেম্বর, ২০১৬ তারিখে মোহালিতে সফরকারী ইংল্যান্ডের বিপক্ষে তার টেস্ট অভিষেক হয়। সিরিজের চূড়ান্ত টেস্টের প্রথম ইনিংসে ৩০৩* রান তুলে অপরাজিত থাকেন। এম. এ. চিদাম্বরম স্টেডিয়ামে ঐ খেলায় তার নিজস্ব দ্বিতীয় টেস্টে প্রথম শতরান। এতে ভারত দল ইনিংস ও ৭৫ রানের বিশাল ব্যবধানে জয় পায়। বীরেন্দ্র শেওয়াগের পর দ্বিতীয় ভারতীয় ব্যাটসম্যান হিসেবে তিনি এ কীর্তিগাঁথা রচনা করেন।

তথ্যসূত্র

আরও দেখুন 
 গারফিল্ড সোবার্স
 টেস্ট ক্রিকেটে ত্রি-শতকের তালিকা
 ২০১৬-১৭ ইংল্যান্ড ক্রিকেট দলের ভারত সফর

বহিঃসংযোগ 
 
 
 Karun Nair's profile page on Wisden
 Cricbuzz

ভারতীয় ক্রিকেটার
১৯৯১-এ জন্ম
জীবিত ব্যক্তি
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
দিল্লি ক্যাপিটালসের ক্রিকেটার
রাজস্থান রয়্যালসের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
কেরলের ব্যক্তি
কেরলের ক্রিকেটার
ইন্ডিয়া গ্রিনের ক্রিকেটার
পাঞ্জাব কিংসের ক্রিকেটার
কলকাতা নাইট রাইডার্সের ক্রিকেটার
ভারত এ-দলের ক্রিকেটার
কেরল থেকে আগত ক্রিকেটার
একবিংশ শতাব্দীর ভারতীয় ক্রীড়াবিদ
নর্দাম্পটনশায়ারের ক্রিকেটার
উইলি ওয়াগটেইল

উইলি ওয়াগটেইল, দ্বিপদ নাম Rhipidura leucophrys, প্যাসারিন জাতের পাখি, অস্ট্রেলিয়া, নিউ গায়ানা, সলোমন দ্বীপপুঞ্জ, বিসমার্ক আর্কিপেলাগো এবং ইন্দোনেশিয়ার পূর্বাংশের নেটিভ পাখি। এসব এলাকায় এদের সচরাচর দেখতে পাওয়া যায়। উইলি ওয়াগটেইলের তিনটি উপপ্রজাতির সন্ধান পাওয়া গেছে।

শ্রেণীবিন্যাস 
ইংরেজ পক্ষীবিদ জন ল্যাথাম ১৮০১ সালে সর্বপ্রথম উইলি ওয়াগটেইল কে বর্ণনা করে টারডাস লিউকোফ্রাইস নামে। লিউকোফ্রাইস এসেছে প্রাচীন গ্রীক লিউকস (সাদা) এবং ওফ্রাইস (ভ্রু) থেকে। এদের বর্তমান গণ নাম এসেছে গ্রীক আরহিপিস (পাখা) এবং অওরা (লেজ) থেকে।

বর্ণনা 
প্রাপ্তবয়স্ক ওয়াগটেইল লম্বায় , ডানার বিস্তৃতি , ওজন ০.৬-০.৮৬ আউন্স এবং লেজের দৈর্ঘ্য । এদের চঞ্চুর দৈর্ঘ্য , মাথার দিকে হুকের মত বাঁকানো। অন্যান্য ফ্যানটেইল পাখির তুলনায় এদের পা লম্বা। চঞ্চু, পা উভয়ই কালো এবং চোখের আইরিশ গাঢ় বাদামী। পুরুষ এবং স্ত্রী পাখি দেখতে একই রকম।

বাসস্থান 
উইলি ওয়াগটেইল পাখিদের দেখতে পাওয়া যায় অস্ট্রেলিয়া, নিউ গায়ানা, সলোমন দ্বীপপুঞ্জ, বিসমার্ক আর্কিপেলাগো এবং ইন্দোনেশিয়ার পূর্বাংশে। বাসার জন্য এরা ঘন জঙ্গল এড়িয়ে চলে যেমন রেইন ফরেস্ট। অর্ধ উন্মুক্ত জঙ্গল অথবা ঘাসের রাজ্যের পাশের গাছে এরা বাসা তৈরী করে যেখানে আদ্রভূমি অথবা জলের উপস্থিতি আছে।

তথ্যসূত্র

বহিঃসংযোগ 

 Species information on Avibase
 Videos, photos & sounds  – Internet Bird Collection

অস্ট্রেলিয়ার পাখি
নিউ গিনির পাখি
সলোমন দ্বীপপুঞ্জের পাখি
১৮০১-এ বর্ণিত পাখি
জন ল্যাথাম (পক্ষীবিদ) কর্তৃক নামকরণকৃত ট্যাক্সা
ক্লেপটরনিস মার্চেই

সোনালী সাদা চোখ, দ্বিপদ নাম ক্লেপটরনিস মার্চেই হচ্ছে সাদা চোখ পাখি পরিবার যোস্টেরোপিডি পরিবারের একটি প্রজাতি। এরা ক্লেপটরনিস গণের একমাত্র প্রজাতি। এরা সাইপেন এবং আগুইজান দ্বীপে সীমাবদ্ধ। এরা একগামী এবং স্ত্রী পাখি বাসা বাঁধার পরে দুটি ডিম পাড়ে।

শ্রেণিবিন্যাস
একদসময় এদেরকে গোল্ডেন হানিইটার (সোনালী মধুখাদক) বলা হতো কারণ এদেরকে হানিইটার হিসেবে বিবেচনা করা হতো। এদের জেনেরিক নাম ক্লেপটরনিস এসেছে গ্রীক শব্দ ক্লেপটেস (ডাকাত/চোর) এবং অর্নিস (একটি পাখি) থেকে। এদেরকে ডাকু পাখি বলার সুনির্দিষ্ট কোন কারণ নেই। তবে মারিয়ানা দ্বীপের নাম প্রাচীন ফরাসি ভাষায় চলেস লিয়েস দেস ভোলিউরস (ডাকাতের দ্বীপ)। প্রজাতি নাম মার্চেই এসেছে ফরাসি অভিযাত্রী এবং লেখক এন্টোইন আলফ্রেদ মার্চে'র নামানুসারে যিনি প্রকৃত নমুনা বিশ্লেষণ করেন।

বর্ণনা
অন্যান্য সাদা চোখ পাখিদের তুলনায় সোনালী সাদা চোখের পাখিদের পার্থক্য হচ্ছে এদের চোখ বড় এবং প্রাথমিক ডানার পাখনা। এরা বড় সাদা চোখের পাখি, লম্বায়  এবং ওজনের ২০ গ্রাম। পাখিভেদে এদের ডাকের তারতম্য হয়।

বাসস্থান
গোল্ডেন হোয়াইট আই প্রশান্ত মহাসাগরের পশ্চিমাংশে অবস্থির নর্দান মারিয়ানা আইল্যান্ডের এন্ডেমিক পাখি। এরা প্রাকৃতিক পরিবেশে এবং মনুষ্য নির্মিত স্থাপনায় বাসা করে থাকে।

চিত্রশালা

তথ্যসূত্র

বহিঃসংযোগ

উত্তর মারিয়ানা দ্বীপপুঞ্জের পাখি
১৮৮৯-এ বর্ণিত পাখি
পল অ্যাডামস

পল রিগ্যান অ্যাডামস (; জন্ম: ২০ জানুয়ারি, ১৯৭৭) কেপ টাউনে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। চায়নাম্যান বোলার হিসেবে দক্ষিণ আফ্রিকার পক্ষে আন্তর্জাতিক ক্রিকেটে অংশ নেন। ১৯৯০-এর দশকে জাতীয় দলের বিচ্ছুরণে প্রভূতঃ ভূমিকা রাখেন। পাশাপাশি প্রথম-শ্রেণীর ক্রিকেটে ৪১২ উইকেট দখল করেন পল অ্যাডামস।

খেলোয়াড়ী জীবন 
১৯৯৬-৯৭ মৌসুমে পল অ্যাডামস টেস্টে ৬/৫৫ পেয়েছিলেন। তার পূর্বে ছয় বা ততোধিক উইকেট লাভের ক্ষেত্রে ইনিংসে দক্ষিণ আফ্রিকান স্পিনারদের মধ্যে ১৯৬৩-৬৪ মৌসুমে স্বাগতিক নিউজিল্যান্ডের বিপক্ষে ডেভিড পিথে ৬/৫৮ ও ১৯৫৬-৫৭ মৌসুমে হিউ টেফিল্ড ৬/৭৮ পেয়ে এ সাফল্য অর্জন করেছিলেন।

অ্যাডামসের বোলিং ভঙ্গীমা খুবই উচ্চমানের আন-অর্থোডক্স পর্যায়ের। বিখ্যাত ইংরেজ অধিনায়ক মাইক গ্যাটিং এ ধরনের বোলিংকে ‘ব্লেন্ডারের মধ্যে থাকা ঘূর্ণায়মান ব্যাঙের’ সাথে তুলনা করেছিলেন। তাস্বত্ত্বেও তার এ বোলিং ভঙ্গীমা বৈশ্বিক ব্যাটসম্যানদেরকে বেশ আশ্চর্যান্বিত করেছিল। খুব শীঘ্রই অস্ট্রেলীয়রা তার বলের বৈচিত্রতায় দিশেহারা হয়ে পড়ে। পরবর্তীতে তার বোলিং বেশ অকার্যকর হতে থাকে। ডিসেম্বর, ২০০৬ সালে তাকে পুনরায় টেস্ট দলে অন্তর্ভুক্ত করা হয়। কিন্তু ভারতের বিপক্ষে সিরিজের প্রথম টেস্টের পরই বাদ দেয়া হয়।

অবসর 
তিনি বলকে বামহাতের দুই আঙ্গুল - বৃদ্ধাঙ্গুলী ও কনিষ্ঠায় নিয়ে অদ্ভুতভাবে বোলিং করতেন। সর্বশেষ টেস্ট খেলার চার বছর ও একদিনের আন্তর্জাতিক খেলার পাঁচ বছর পর ২ অক্টোবর, ২০০৮ তারিখে পেশাদার ক্রিকেট থেকে অবসরের কথা ঘোষণা করেন। ২০১২-১৩ মৌসুমে তিনি কেপ কোবরাস ক্রিকেট দলের কোচের দায়িত্বে ছিলেন।

তথ্যসূত্র

আরও দেখুন 
 গ্যারি কার্স্টেন
 আইসিসি পুরস্কার
 দক্ষিণ আফ্রিকা জাতীয় ক্রিকেট দল
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 

১৯৭৭-এ জন্ম
জীবিত ব্যক্তি
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
১৯৯৬ ক্রিকেট বিশ্বকাপের ক্রিকেটার
কেপ কোবরাজের ক্রিকেটার
ওয়েস্টার্ন প্রভিন্সের ক্রিকেটার
কমনওয়েলথ গেমসে দক্ষিণ আফ্রিকান প্রতিযোগী
কমনওয়েলথ গেমসে স্বর্ণপদক বিজয়ী দক্ষিণ আফ্রিকান
১৯৯৮ কমনওয়েলথ গেমসের ক্রিকেটার
কমনওয়েলথ গেমসের ক্রিকেটে পদক বিজয়ী
দক্ষিণ আফ্রিকান ক্রিকেট কোচ
কেপ টাউন থেকে আগত ক্রিকেটার
গাসান হামদান

গাসান হামদান একজন ইরাকি কবি। তিনি একজন জ্ঞানী ব্যক্তিও বটে। কবি এবং অনুবাদক হিসেবে তিনি বিখ্যাত।

তিনি অনেক বিখ্যাত কবিদের কবিতা অনুবাদ করেছেন। যেমনঃ রুমি, ফারুগ ফারোখ্‌জদ, সোহরাব সেপারি এবং আহমদ শাম্লো। এসব কবিদের কবিতা তিনি  আরবি ভাষায় অনুবাদ করেছেন।

আরও দেখুন
আবু নুয়াস

তথ্যসূত্র 

জীবিত ব্যক্তি
ইরাকি কবি
ইরাকি অনুবাদক
ইরাকি লেখক
২১শ শতাব্দীর অনুবাদক
ফাদিল আস-সুলতানি

ফাদিল আস-সুলতানি ( জন্ম ১৯৪৮, হেল্লা, মেসোপটেমিয়া) একজন ইরাকি কবি। তিনি Asharq Al-Awsat এর সাহিত্য সম্পাদক হিসেবে দায়িত্ব পালন করেছেন। এছাড়া তিনি অনুবাদক হিসেবেও বিখ্যাত। তিনি আরবি সাহিত্যকে অনুবাদকর্মের মাধ্যমে সমৃদ্ধ করার প্রয়াস করেছিলেন। তিনি বেশ কিছু বিখ্যাত লেখকের লেখা আরবিতে অনুবাদ করেছেন। যেমনঃ Toni Morrison এবং R. F. Thomas।

তথ্যসূত্র

বহিঃসংযোগ 
 Listen to Fadhil Assultani reading, British Library recording, 21 February 2011.

১৯৪৮-এ জন্ম
জীবিত ব্যক্তি
ইরাকি কবি
ইরাকি অনুবাদক
রাহু

রাহু (প্রতীক: ), হিন্দু জ্যোতিষশাস্ত্র অনুসারে স্বরভানু নামক এক অসুরের কর্তিত মুন্ড, যে গ্রহণের সময় সূর্য বা চন্দ্রকে গ্রাস করে। একে আটটি শ্যামবর্ণ ঘোড়ায় টানা রথে আরূঢ় স্কন্ধহীন সর্পরূপে চিত্রিত করা হয়। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। দিবাভাগে রাহুকাল নামক মুহূর্তকে (২৪ মিনিট) অশুভ বলে গণ্য করা হয়।

পৌরাণিক তথ্য

হিন্দু পুরাণ
পুরাণ অনুসারে, সমুদ্র মন্থনের সময় রাহু (স্বরভানু) নামক এক অসুর লুকিয়ে দিব্য অমৃতের কয়েক ফোঁটা পান করে। সূর্য্য ও চন্দ্রদেব তাকে চিনতে পেরে মোহিনী অবতাররূপী ভগবান বিষ্ণুকে জানায়। তৎক্ষণাৎ,অমৃত গলাধঃকরণের পূর্বেই বিষ্ণু আপন সুদর্শন চক্রের মাধ্যমে রাহুর ধড় থেকে মুন্ড ছিন্ন করে দেন। অমৃত পানের জন্য মুন্ডটি অমরত্ব লাভ করে এবং এভাবেই রাহু গ্রহটির উৎপত্তি হয়; বাকী মুন্ডহীন দেহটির নাম হয় কেতু। সূর্য্য ও চন্দ্রের প্রতি বিদ্বেষের কারণে বছরের নির্দিষ্ট সময় অন্তর রাহু এদেরকে গ্রাস (গ্রহণ) করে ফেলে। কিন্তু এই গ্রহণের পর সূর্য্য ও চন্দ্র রাহুর কাটা গ্রীবা থেকে আবার বেরিয়ে আসে।

বৌদ্ধ পুরাণ
বৌদ্ধ সুত্র পিটকের সংযুক্ত নিকায়ের, (দেবপুত্র সংযুক্ত নিকায়) সূর্য সুত্র এবং চন্দ্র সুত্র অনুসারে, রাহু সূর্য্য ও চন্দ্রকে গ্রাস (গ্রহণ) করলে সূর্য্য ও চন্দ্র বুদ্ধের স্তোত্র পাঠ করে রাহুর কবল থেকে আবার বেরিয়ে আসে। এরপর রাহুর প্রতি জিজ্ঞাসিত হলে কেন সে সূর্য এবং চন্দ্রকে ছেড়ে দেয়, রাহু উত্তর দেয় চন্দ্র এবং সূর্য বুদ্ধের প্রতি মুক্তি লাভের জন্য প্রার্থনা করে, এবং যদি রাহু চন্দ্র এবং সূর্যকে ছেড়ে না দিত তাহলে বুদ্ধের শীল তেজের প্রভাবে রাহুর মস্তক সাতটি টুকরাতে বিভাজিত হয়ে যেত। এজন্য এই স্তোত্রকে বৌদ্ধ সাহিত্যে সুরক্ষা স্তোত্রের মর্যাদা দেওয়া হয়েছে।

জ্যোতির্বিদ্যায় রাহুর স্থিতি
ভারতীয় জ্যোতিষ অনুসারে, রাহু ও কেতু সূর্য এবং চন্দ্রের পরিক্রমণ পথে ঘুরতে থাকা দুটি বিন্দু যারা পৃথিবীর সাপেক্ষে একে অপরের বিপরীত দিকে (১৮০ ডিগ্রী) অবস্থিত। এই গ্রহদুটি যেহেতু কোন মহাজাগতিক বস্তু নয়, তাই এদেরকে ছায়া গ্রহ বলা হয়। মহাকাশে সূর্য ও চন্দ্রের পরিক্রমণ পথ অনুযায়ী রাহু ও কেতুর স্থিতিও পরিবর্তিত হয়। পূর্ণিমার সময়ে চাঁদ যদি রাহু (অথবা কেতু) বিন্দুতে থাকে, তবে পৃথিবীর ছায়া পড়ায় চন্দ্রগ্রহণ ঘটে; কেননা পূর্ণিমার সময় চাঁদ ও সূর্য পরস্পরের বিপরীতে অবস্থান করে। পাশ্চাত্য বিজ্ঞানে, রাহু ও কেতুকে যথাক্রমে উত্তর ও দক্ষিণ লুনারনোড বলা হয়ে থাকে।

চিত্রাবলী

আরও দেখুন
কেতু
কীর্তিমুখ
স্বরভানু

তথ্যসূত্র

অসুর
নবগ্রহ
গ্রহণ
হিন্দু জ্যোতিষশাস্ত্র
ভারতীয় জ্যোতিষ
চন্দ্র পুরাণ
হিন্দু দেবতা
কেতু

কেতু (সংস্কৃত: केतु, উচ্চারণ: Ketú; প্রতীক: ), হিন্দু জ্যোতিষ অনুসারে, এটি একটি অবরোহী লুনার নোড। পুরাণ অনুসারে, ইহা স্বরভানু নামক এক অসুরের কর্তিত ধড়; সমুদ্র মন্থনের সময় ভগবান বিষ্ণু আপন সুদর্শন চক্রের মাধ্যমে এর মুন্ড ছিন্ন করে দেন। বৈদিক জ্যোতিষশাস্ত্রে, একে নবগ্রহের মধ্যে একটি স্থান দেওয়া হয়েছে। এটি একটি ছায়া গ্রহ।

পৌরাণিক তথ্য
হিন্দু পুরাণ অনুসারে, সমুদ্র মন্থনের সময় রাহু (স্বরভানু) নামক এক অসুর লুকিয়ে দিব্য অমৃতের কয়েক ফোঁটা পান করে। সূর্য্য ও চন্দ্রদেব তাকে চিনতে পেরে মোহিনী অবতাররূপী ভগবান বিষ্ণুকে জানায়। তৎক্ষণাৎ,অমৃত গলাধঃকরণের পূর্বেই বিষ্ণু আপন সুদর্শন চক্রের মাধ্যমে রাহুর ধড় থেকে মুন্ড ছিন্ন করে দেন। অমৃত পানের জন্য মুন্ডটি অমরত্ব লাভ করে এবং এভাবেই রাহু গ্রহটির উৎপত্তি হয়; বাকী মুন্ডহীন দেহটির নাম হয় কেতু। সূর্য্য ও চন্দ্রের প্রতি বিদ্বেষের কারণে বছরের নির্দিষ্ট সময় অন্তর রাহু এদেরকে গ্রাস (গ্রহণ) করে ফেলে। কিন্তু এই গ্রহণের পর সূর্য্য ও চন্দ্র রাহুর কাটা গ্রীবা থেকে আবার বেরিয়ে আসে।

জ্যোতির্বিদ্যায় কেতুর স্থিতি
ভারতীয় জ্যোতিষ অনুসারে, রাহু ও কেতু সূর্য এবং চন্দ্রের পরিক্রমণ পথে ঘুরতে থাকা দুটি বিন্দু যারা পৃথিবীর সাপেক্ষে একে অপরের বিপরীত দিকে (১৮০ ডিগ্রী) অবস্থিত। এই গ্রহদুটি যেহেতু কোন মহাজাগতিক বস্তু নয়, তাই এদেরকে ছায়া গ্রহ বলা হয়। মহাকাশে সূর্য ও চন্দ্রের পরিক্রমণ পথ অনুযায়ী রাহু ও কেতুর স্থিতিও পরিবর্তিত হয়। পূর্ণিমার সময়ে চাঁদ যদি রাহু (অথবা কেতু) বিন্দুতে থাকে, তবে পৃথিবীর ছায়া পড়ায় চন্দ্রগ্রহণ ঘটে; কেননা পূর্ণিমার সময় চাঁদ ও সূর্য পরস্পরের বিপরীতে অবস্থান করে। পাশ্চাত্য বিজ্ঞানে, রাহু ও কেতুকে যথাক্রমে উত্তর ও দক্ষিণ লুনারনোড বলা হয়ে থাকে।

জ্যোতিষশাস্ত্রে

এই গ্রহ তর্ক, বুদ্ধি, জ্ঞান, বৈরাগ্য, অন্তর্দৃষ্টি, সহমর্মিতা,প্রক্ষোভ ও অন্যান্য মানবীয় গুণের কারক। কেতু মানবশরীরে অগ্নিতত্ত্বের প্রতিনিধিত্ব করে। ইহা তিনটি নক্ষত্রের অধিপতি, যথা: অশ্বিনী, মঘা ও মূল নক্ষত্র।ইহা রাহু গ্রহের সাথে মিলিতভাবে জাতকের জন্ম-কুন্ডলীতে কালসর্প যোগের প্রাদুর্ভাব ঘটায়।

আরও দেখুন
রাহু
কীর্তিমুখ
স্বরভানু

তথ্যসূত্র

অসুর
নবগ্রহ
গ্রহণ
হিন্দু জ্যোতিষ
ভারতীয় জ্যোতিষ
রাজীব সূরি

ডঃ রাজীব সূরি নোকিয়ার প্রধান নির্বাহী কর্মকর্তা। ২০১৪ তে তার বর্তমান পদের আগে তিনি ছিলেন নোকিয়া সলিউসন এবং নেটওয়ার্ক এর প্রধান নির্বাহী কর্মকর্তা। এবং তিনি এই পদে আসীন ছিলেন ২০০৯ থেকে, এবং নোকিয়া এর বিভিন্ন পদে ছিলেন ১৯৯৫ থেকে। তিনি মনিপাল ইন্সিটিউট অফ টেকনোলজির স্নাতক। নোকিয়াতে যুক্ত হওয়ার আগে তিনি ভারত ও নাইজেরিয়ার বিভিন্ন সংস্থার যুক্ত ছিলেন।

তথ্যসূত্র

১৯৬৭-এ জন্ম
জীবিত ব্যক্তি
দিল্লির ব্যক্তি
নকিয়ার ব্যক্তি
ভারতীয় প্রধান নির্বাহী
নয়াদিল্লির ব্যক্তি
পাঞ্জাবি বংশোদ্ভূত সিঙ্গাপুরীয় ব্যক্তি
বল্ড ঈগল

বল্ড ঈগল দ্বিপদ নাম হেলিয়াইটাস লিউকোসেফালাস হচ্ছে উত্তর আমেরিকার শিকারী পাখি। এটা সমুদ্র ঈগল। এর দুটি উপপ্রজাতি আছে। এদের বসবাসের সীমানা কানাডার বেশিরভাগ অংশ, আলাস্কা, যুক্তরাষ্ট্রের সম্পূর্ণ অংশ এবং মেক্সিকোর উত্তরাঞ্চল। এদেরকে বিশালাকারের উন্মুক্ত জলাধারের পাশে দেখা যায় যেখানে পর্যাপ্ত খাবারের সরবরাহ আছে এবং বাসার জন্য পুরাতন বড় গাছ আছে। এদের প্রধান খাদ্য মাছ। উড়ন্ত অবস্থায় এরা পানি থেকে নখের সাহায্যে মাছ শিকার করে।

শ্রেণিবিন্যাস
এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম হেলিয়াটাস এবং প্রজাতি নাম লিউকোসেফালাস। হেলিয়াটাস এসেছে গ্রিক হেলিয়ায়েটোস থেকে যার অর্থ সমুদ্র ঈগল এবং লিউকোসেফালাস লাতিন শব্দ যা এসেছে গ্রিক থেকে অর্থ সাদা মাথা। লিনিয়াস তার সিস্টেমা ন্যাচারাই গ্রন্থে এদেরকে ফ্যাল্কো লিউকোসেফালাস নামে উল্লেখ করেন।

বর্ণনা

প্রাপ্ত বয়স্ক পাখির পালকের রঙ গাঢ় বাদামী এবং মাথা ও লেজ সাদা। এদের লেজ দীর্ঘ। পুরুষ ও স্ত্রী ঈগলের পালকের বর্ণ একই রকম তবে স্ত্রী পাখি পুরুষের তুলনায় ২৫% বড়। এদের চঞ্চু, পা এবং আইরিশ উজ্জ্বল হলুদ। পা পালকহীন, আঙুল শক্ত এবং বড় নখরযুক্ত। শিকারের দুর্বল অংশ বিদ্ধ করতে এরা এই নখ ব্যবহার করে থাকে।

এরা উত্তর আমেরিকার পাখিদের মধ্যে সব থেকে বড় বাসা তৈরী করে এবং প্রাণীজগতের সকল প্রাণীদের মধ্যে এরাই সব থেকে বড় গাছের উপর পাখির বাসা (ট্রি নেস্ট) তৈরী করে। এদের বাসার গভীরত , প্রশস্ততা , এবং ওজনে । চার থেকে পাঁচ বছর বয়সে এরা যৌন সক্ষমতা অর্জন করে।

বাসস্থান

যে কোন আমেরিকান জলাভূমি যেমন সমুদ্র উপকূল, নদী, বৃহৎ জলাধার অথবা মার্শেস কিংবা বৃহতাকারের খোলা জলের উৎসের কাছে এদের দেখা যায় যেখানে মাছের প্রাচুর্য আছে। গবেষণায় দেখা গেছে বল্ড ঈগলের বাসস্থান থেকে জলের আধার  এর বেশি।

এরা বড় পুরাতন গাছ বসার এবং বাসা তৈরী করার জন্য পছন্দ করে। এদের বাসা মাটি থেকে খুব উচুতে থাকে না, তবে কমপক্ষে  উঁচু থাকে।এদের বাসার আকার হয় বিশাল। সব থেকে বড় বাসার সন্ধান পাওয়া গেছে ১৯৬৩ সালে ফ্লোরিডায়, পরিমাপে দেখা এছে  চওড়া এবং  গভীর।

চিত্রশালা

তথ্যসূত্র

বহিঃসংযোগ

 The National Eagle Center
 American Bald Eagle Foundation
 American Bald Eagle Information 
 Bald eagle bird sound - Florida Museum of Natural History

ভিডিও লিংক
 
 
 Photo field guide on Flickr
 100+ Bald Eagles 

ঈগল
কানাডার পাখি
মেক্সিকোর পাখি
বেলিজের পাখি
মার্কিন যুক্তরাষ্ট্রের পাখি
উত্তর আমেরিকার শিকারী পাখি
মার্কিন যুক্তরাষ্ট্রের জাতীয় প্রতীক
১৭৬৬-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
শীর্ষ খাদ্যশিকারী প্রাণী
অপরাধ বিজ্ঞান

অপরাধ বিজ্ঞান হল অপরাধের কারণ, প্রভাব, অপরাধীর চরিত্র, বিষয় বিবেচনা, প্রতিকার বা নিয়ন্ত্রণের সামাজিক ও বিজ্ঞানভিত্তিক অনুশীলন। এটি সমাজবিজ্ঞান এবং আচরণগত বিজ্ঞানের সম্মিলনে গড়ে ওঠা একটি শাখা। এটি সমাজবিজ্ঞানী, রাষ্ট্রবিজ্ঞানী, অর্থনীতিবিদ, মনোবিজ্ঞানী, দার্শনিক, মনোরোগ বিজ্ঞানী, সমাজকর্মী, জীববিজ্ঞানী, সামাজিক নৃবিজ্ঞানীসহ অন্যান্যদের গবেষণার উপর ভিত্তি করে প্রতিষ্ঠিত।

অপরাধ বিজ্ঞানীরা অপরাধ বিষয়ে অধ্যয়ন করেন এবং অপরাধের প্রতি সমাজের প্রতিক্রিয়া নিয়ে নানা কাজ এবং গবেষণা করেন। অনেক অপরাধ বিজ্ঞানী অপরাধীদের আচরণগত নিদর্শন পরীক্ষা করেন। সাধারণত অপরাধ বিজ্ঞানীগণ গবেষণা ও তদন্তের মাধ্যমে বিভিন্ন তত্ত্ব উদ্ভাবন করেন এবং পরীক্ষালব্ধ বিভিন্ন প্যাটার্ন বিশ্লেষণ করেন।

আলোচ্য বিষয় 
১) অপরাধের প্রকৃতি ২) অপরাধ প্রবণতার কারণ ৩) অপরাধ সংক্রান্ত আইন ও বিচার ব্যবস্থা ৪) অপরাধীর চারিত্রিক বৈশিষ্ট্য ৫) সংশোধনের পদ্ধতি ও শাস্তি ৬) সমাজে অপরাধীর প্রভাব।

শাখাসমূহ 
অপরাধতত্ত্ববিদ বঙ্গার অপরাধবিজ্ঞানকে ৫টি শাখায় ভাগ করেছেন। ১) নৃতাত্ত্বিক ২) সামাজিক ৩) মনস্তাত্ত্বিক ৪) অসুস্থতা ভিত্তিক এবং ৫) শাস্তিদাননীতি।

তথ্যসূত্র 

সামাজিক বিজ্ঞান
অপরাধ
অপরাধবিজ্ঞান
জ্ঞানের শাখা
আচরণমূলক বিজ্ঞান
অপরাধ মনোবিজ্ঞান
আদালতি মনোবিজ্ঞান
সমাজবিজ্ঞানের আন্তঃশাস্ত্রীয় উপক্ষেত্র
এন্টোমাইজন সায়ানোটিস

নীল মুখো মধুখাদক (ইংরেজি নামঃ ব্লু ফেসড হানিইটার), দ্বিপদ নাম এন্টোমাইজন সায়ানোটিস, ব্যানানাবার্ড (কলা পাখি) নামেও পরিচিত, মেলিফ্যাজিডি পরিবারের প্যাসারিন জাতের পাখি। এন্টোমাইজন গণের এরাই একমাত্র সদস্য।

শ্রেণীবিন্যাস 
নীল মুখো মধু খাদক সম্পর্কে প্রথম বর্ণনা করেন ১৮০১ সালে জন ল্যাথাম বর্ণনা করেন। এরা প্রাণীজগতের কর্ডাটা পর্বের পক্ষী বর্গের সদস্য। এদের গণ নাম এন্টোমাইজেন এবং প্রজাতি নাম সায়ানোটিস।

বর্ণনা 
এদের দৈর্ঘ্য  এবং গড়ে  লম্বা, প্রাপ্তবয়স্ক ব্লু ফেসড হানি ইটারের ডানার বিস্তৃতি  এবং ওজন ।

তথ্যসূত্র

বহিঃসংযোগ 

 Blue-faced honeyeater videos, photos and sounds on the Internet Bird Collection
 Sound recording of blue-faced honeyeater on Cornell Laboratory of Ornithology's Macaulay Library website
 Meliphagoidea  – Highlighting relationships of Meliphagidae on Tree Of Life Web Project

কুইন্সল্যান্ডের পাখি
নিউ সাউথ ওয়েলসের পাখি
১৮০১-এ বর্ণিত পাখি
ঈশ্বর গুপ্ত সেতু

ঈশ্বর গুপ্ত সেতু হল হুগলি ও নদীয়া জেলার মাঝে হুগলি নদী এর উপর নির্মিত একটি সেতু।এই সেতু  দীর্ঘ এই সেতুর পশ্চিম প্রান্ত বাঁশবেড়িয়া শহরের সঙ্গে যুক্ত এবং পূর্ব প্রান্ত কল্যাণী শহরকে যুক্ত করেছে। এই সেতুর দ্বারা নদীয়া জেলা ও উত্তর চব্বিশ পরগনা জেলার সঙ্গে বর্ধমান, হুগলি জেলা ও বীরভূম জেলা যুক্ত রয়েছে। সেতুটি কল্যাণী এক্সপ্রেসওয়ে দ্বারা কলকাতা শহরের সঙ্গে যুক্ত। এই সেতু কল্যাণী এক্সপ্রেসওয়ের মাধ্যমে ৩৪ নং জাতীয় সড়ক-এর সঙ্গে ২ নং জাতীয় সড়ক কে যুক্ত করেছে।

চিত্রসমূহ

সমস্যা 
সেতুটি তৈরির ২৬ বছর পর, ২০১৬ সালের ডিসেম্বর মাসের ১৭ তারিখ সেতুটির একটি গার্ডারের কিছু অংশ বসে যায় ফলে সেতুটিতে যান চলাচল বন্ধ রাখা হয়। পরবর্তীতে পরীক্ষামূলক ভিত্তিতে ভারী যান ব্যতীত ছোট যানবাহন চলাচল করছে।

তথ্যসূত্র

বহিঃসংযোগ 

পশ্চিমবঙ্গের সেতু
১৯৮৯-এ সম্পন্ন সেতু
২০শ শতাব্দীতে ভারতের স্থাপত্য
মুহসিন আল-রামলি

{{তথ্যছক লেখক
| নাম                 = মুহসিন আল-রামলি
| চিত্র               = Alramli10.jpg
| স্থানীয়_নাম        =
| জন্ম_নাম            = মুহসিন আল-রামলি
| জন্ম_তারিখ          = 
| জন্ম_স্থান          = সেদিরা, ইরাক
| মৃত্যু_তারিখ        =
| পেশা                = লেখককবিঅনুবাদকশিক্ষক
| ভাষা                = আরবিস্প্যানিশইংরেজি
| বাসস্থান            =
| জাতীয়তা            = ইরাকি
| শিক্ষা_প্রতিষ্ঠান   = মাদ্রিদের
স্বায়ত্তশাসিত বিশ্ববিদ্যালয়
| উল্লেখযোগ্য_রচনাবলি = 'Scattered CrumbsFingers of DatesWe Are All Widowers of the Answers| পুরস্কার            =
| ওয়েবসাইট           = 
| প্রবেশদ্বার_দেখানো  = হ্যা
}}

মুহসিন আল-রামলি (;জন্ম ৭ মার্চ ১৯৬৭) একজন বিখ্যাত ইরাকি লেখক। তিনি ১৯৯৫ সাল থেকে স্পেনের মাদ্রিদে বসবাস করেন। তিনি বেশকিছু স্পেনীয় চিরায়ত সাহিত্য আরবিতে অনুবাদ করেছেন। স্প্যানিশ ভাষায় লেখা Don Quixote  এর সম্পূর্ণ অনুবাদ তিনি আরবিতে করেছেন। পেশাগত জীবনে মুহসিন আল-রামলি Saint Louis University Madrid Campus এর প্রফেসর হিসেবে দায়িত্ব পালন করেছেন। বর্তমানে তিনি আরবি সাহিত্য পত্রিকা Alwah এর সম্পাদনা করছেন। তিনি উক্ত পত্রিকার সহ-প্রতিষ্ঠাতাদের একজন।

 প্রাথমিক জীবন ও শিক্ষা 
২০০৩ সালে মুহসিন আল-রামলি দর্শনে ডক্টরেট ডিগ্রী অর্জন করেন। তারপর স্প্যানিশ দর্শনের ওপর Autonomous University of Madrid থেকে ডিগ্রী পান। তার গবেষণার বিষয় ছিলো The Imprint of Islamic Culture in Don Quixote। তার ভাই Hassan Mutlak একজন লেখক এবং কবি।

 প্রকাশিত লেখা 
 Gift from the Century to Come (ছোট গল্প) ১৯৯৫
 In Search of a Live Heart (থিয়েটার) ১৯৯৭
 Papers far from the Tigris (ছোট গল্প) ১৯৯৮
 Scattered Crumbs (উপন্যাস) ২০০০
 The Happy Nights of the Bombing (আখ্যান) ২০০৩
 We Are All Widowers of the Answers (কাব্য) ২০০৫
 Dates on My Fingers (উপন্যাস) ২০০৮
 Asleep among the Soldiers (কাব্য) ২০১১
 The Oranges Of Baghdad and Chinese Love (ছোট গল্প) ২০১১
 The President's Gardens (উপন্যাস) ২০১২
 The wolf of love and books (উপন্যাস) ২০১৫

 অনুবাদ 
1. Laranjas e giletes em Bagdá/Naranjas y cuchillas en Bagdad, Fedra Rodríguez Hinojosa (Trans.),  (n.t.) Revista Literária em Tradução'', nº 1 (set/2010), Fpolis/Brasil, ISSN 2177-5141

তথ্যসূত্র

বহিঃসংযোগ 
 Documentary in the Spanish Channel TVE, about: The Iraqi writer Muhsin Al-Ramli.
 Al-Ramli: "I Am Iraq" / By Constanza Vieira / IPS
 Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York
 Review / Scattered Crumbs / Family Matters / by Harold Braswell 
 from Scattered Crumbs by Muhsin Al-Ramli
 About: Asleep among the Soldiers by Muhsin Al-Ramli / in Aljazeera.net (in Arabic). 
 Interview with the author
 IPAF
 About The President’s Gardens in Aljazeera.net 

১৯৬৭-এ জন্ম
জীবিত ব্যক্তি
ইরাকি কবি
ইরাকি লেখক
ইরাকি অনুবাদক
অনুবাদক
ইরাকি সাংবাদিক
হাসান মুতলাক

হাসান মুতলাক (১৯৬১-১৯৯০)একজন ইরাকি লেখক। ২৯ বছর বয়সে তাকে ফাসি দেওয়া হয়। মুহসিন আল-রামলি একজন বিখ্যাত লেখক এবং কবি।

তারা মোট নয় জন ভাই-বোন। এর মধ্যে তিনজন ভাই এবং পাঁচ জন বোন।

প্রকাশিত লেখা 
 Dabada (উপন্যাস)
 The power of laughter in Ura (উপন্যাস)
 Love is running on a wall (ছোট গল্প)
 Alfa-Hassan-beto (ছোট গল্প)
 The book of love ... the shadows of them on the ground (প্রেম)
 The eye in (দৈনিক)
 The writing stands (পরীক্ষা)
 The masks... You, the homeland and I (কাব্য)

তথ্যসূত্র 

১৯৬১-এ জন্ম
১৯৯০-এ মৃত্যু
ইরাকি লেখক
ইরাকি কবি
২০শ শতাব্দীর পুরুষ লেখক
২০শ শতাব্দীর কবি
২০শ শতাব্দীর ছোটগল্পকার
আব্বাস খালাফ

আব্বাস খালাফ ইরাকের প্রয়াত প্রেসিডেন্ট সাদ্দাম হোসেনের ব্যক্তিগত রুশ ভাষার দোভাষী এবং অনুবাদক হিসেবে কাজ করতেন। সাদ্দাম হোসেন তাকে রাশিয়ায় ইরাকি রাষ্ট্রদূত হিসেবে নিয়োগ দিয়েছিলেন। ২০০৩ সালে ইরাক আক্রমণের পর তিনি দেশে না এসে রাশিয়াতেই তার পরিবারের সঙ্গে বসবাস করতে থাকেন। উনি ২০১৩ সালে মারা গেছেন।

মতাদর্শ 
আব্বাস খালাফ বলেন, "অনেকে বলে যে তারা শিয়া হয়ে নিপীড়িত। আমি নিজে একজন শিয়া, তার শহর বা গোত্রে আমি জন্ম নেই নি। আমার কানে এই ধরনের কথা আসলে আমি আমার অভিজ্ঞতা থেকে বলতে পারি যে তা অত্যুক্তি।" তিনি আরো বলেন। "তার অবিচার সকলের ক্ষেত্রেই সমান। তার বিরোধী, হোক সে শিয়া বা সুন্নি, তিনি তাদের ধ্বংস করে ফেলবেন। তার জন্য শিয়া, সুন্নি, কুর্দি, আরব কোন বিষয় না। তাদের যে কেউ যদি তার বিরুদ্ধে মাথা তুলে দাঁড়ায়, তবে তাদের মাথা সেখানেই পুতে ফেলেন।

একটি প্রেস রিলিজ অনুসারে যুক্তরাষ্ট্র সরকার আব্বাস খালাফ খুনফুথ কে রাশিয়ায় নিযুক্ত সাবেক ইরাকি রাষ্ট্রদূত হিসেবে চিহ্নিত করে। তিনি ইরাকের উচ্চপদস্থ অফিসারও ছিলেন, যা জাতিসংঘের কার্যনির্বাহী আদেশ ১৩৩১৫ এবং নিরাপত্তা কাউন্সিলের রেজুলুশন ১৪৮৩ তে বলা আছে।

বহিঃসংযোগ 
 Saddam's ex-translator recalls chilling prediction 
 Iraqi Ambassador to Russia, Abbas Khalaf Kunfud Proud of His Nation
 Iraqi Ambassador to stay in Moscow as long as possible
 প্রেস বিজ্ঞপ্তি

তথ্যসূত্র 

২০১৩-এ মৃত্যু
দোভাষী
ইরাকি অনুবাদক
রাষ্ট্রদূত
ইরাকি কূটনীতিবিদ